വനത്തിനുള്ളില് യുവാവിന്റെ മൃതദേഹം അഴുകിയ നിലയില് അഗളി: അട്ടപ്പാടി പുതൂര് പഞ്ചായത്തിലെ പാലൂര് വനപ്രദേശത്ത് ആദിവാസി യുവാവിന്റെ മൃതദേഹം അഴുകിയ നിലയില് കണ്ടെത്തി. കൊളപ്പടിക ഊരിലെ ശിങ്കന്റെ മകന് മശണന് 34 ആണ് മരിച്ചത്. മരത്തില് തൂങ്ങിയ നിലയിലുള്ള മൃതദേഹത്തിന് ഒരാഴ്ച്ചത്തെ പഴക്കമുണ്ട്. മശണന്റെ പേരില് എക്സൈസ് വകുപ്പ് കേസെടുത്തിരുന്നു, ഇതേ തുടര്ന്നുള്ള മനോവിഷമമാണ് ആത്മഹത്യയ്ക്ക് കാരണമെന്ന് ബന്ധുക്കള് പറഞ്ഞു. ഒരാഴ്ച മുമ്ബ് ഇയാളെ ഊരില് നിന്ന് കാണാതായതായും ഊരുനിവാസികള് പറഞ്ഞു. പോസ്റ്റ് മോര്ട്ടത്തിന് ശേഷം മൃതദേഹം ബന്ധുക്കള്ക്ക് വിട്ടു നല്കി.